**Kingdom Hearts II** (jap. キングダムハーツII, *Kingudamu Hātsu Tsū*) on Square Enixin kehittämä ja julkaisema *Kingdom Hearts* -pelisarjaan kuuluva toimintaroolipeli. Peli julkaistiin PlayStation 2:lle vuonna 2005.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Vuosi *Kingdom Heartsin* jälkeen, Sora, Aku Ankka ja Hessu ovat olleet unessa, jotta heidän muistonsa saataisiin korjattua. Samaan aikaan Roxas, oman muistinsa menettänyt Soran ei-kukaan, viettää kesälomansa ystäviensä Haynerin, Pencen ja Oletten kanssa Twilight Townissa, joka on pelkkä DiZin ja "Ansemiksi" itsensä muuttaneen Rikun simuloima versio oikeasta Twilight Townista. Kuitenkin Organisaatio XIII:n ei-ketkään yrittävät Axelin, Organisaation jäsenen VIII ja Roxasin entisen parhaan ystävän, johdolla pilata DiZin aikeet. Roxasin oltua simuloidussa kaupungissa 6 päivää, hän saa tietää totuuden itsestään ja että hänen yhdistyttävä takaisin Soraan voidakseen saada tämän muistot täysin palautumaan. Lopulta Roxas suostuu ja saa Soran heräämään. 

Todellisessa Twilight Townissa Sora, Aku ja Hessu tapaavat kuningas Mikin, joka lähettää heidät entisen opettajansa, mestari Yen Sidin luokse. Yen Sid kertoo ei-keidenkään olevan pelkistä ruumiista ja sieluista koostuvia olentoja. Vahvan sydämen omaava jakautuu sydämensä menettäessään sydämettömäksi ja ei-keneksikään. Lisäksi hän kertoo Organisaatio XIII:sta, joka kontrolloi heikompia ei-ketään. Sora ja kumppanit lähtevät jälleen pelastamaan maailmoja ja Organisaation lisäksi saavat vastaansa kuolleista palanneen Pahattaren ja tämän apuriksi värväytyneen Mustan Pekan.

Viidennellä vierailullaan Hollow Bastionissa, jota Squall "Leon" Leonheart ja muut Traverse Townista tutut henkilöt olivat kunnostamassa entiseen muotoonsa Radiant Gardeniksi, he jälleen tapaavat Kuningas Mikin, joka paljastaa Soran aiemmin kukistaman "Ansemin" olevan pelkkä sydämettömmäksi muuttunut huijari. Huijarin oikea nimi on Xehanort ja hän oli oikean Ansemin oppipoika. Hänen ei-kukaan puolestaan oli Xemnas, Organisaatio XIII:n johtaja. Organisaation ei-ketkään paljastavat aikovansa käyttää Soran tuhoamien sydämettömien viemiä sydämiä luodakseen omat Kingdom Heartsista tullakseen oikeasti eläviksi.

Vapautettuaan yhä useamman maailman, Sora ja kumppanit saapuvat kolmatta kertaa Twilight Towniin, josta he löytävät DiZin simulaatioversion Twilight Townista. Siellä Axel uhraa itsensä auttaakseen heitä pääsemään Maailmaan jota ei koskaan ollut, joka toimi Organisaation tukikohtana. Siellä Sora löytää sekä Rikun että Kairin, tuhoaa kaikki Xemnasta alemmat Organisaation jäsenet ja saa kuulla kaiken Roxasista. Lisäksi Mikki tapaa DiZin, joka paljastuu itse oikeaksi Ansem Viisaaksi, joka käyttää kehittämäänsä laitetta viedäkseen osan keinotekoisten Kingdom Heartsin voimista. Mutta laite ylikuormittuu ja sen räjähtäessä Ansem katoaa ja Riku palautuu entiselleen.

Xemnas imee itseensä jäljelle jääneiden sydänten voimat ja taistelee usean taistelun, jotka hän häviää. Mutta Kairin palattua Kohtalon saarille (*Destiny Islands*) Mikin, Akun ja Hessun mukana, Sora ja Riku kohtaavat vielä kerran Xemnasin, jonka he onnistuvat tuhoamaan. He päätyvät Pimeyden maailmaan, jossa oltuaan hetken aikaa he löytävät, pullon, jossa on viesti Kairilta. Heidän eteensä ilmestyy ovi Valon maailmaan ja he palaavat lopulta takaisin kotisaarilleen. Lopputekstien jälkeen näytetyssä kohtauksessa Sora, Riku ja Kairi saavat Mikiltä kirjeen, jonka sisältöä ei vielä näytetty.

**Juonipaljastukset päättyvät tähän.**

Maailmat
--------

**Tavalliset maailmat:**

* Twilight Town
* Destiny Islands (näkyy pelin loppunäytöksessä)
* Hollow Bastion (entinen Radiant Garden)
* Maailma jota ei koskaan ollut (*The World That Never Was*)

**Uudet Disney-maailmat:**

* Lohikäärmeiden maa (*The Land Of Dragons*) – *Mulan*, 1998
* Hirviön linna (*Beast’s Castle*) – *Kaunotar ja hirviö*, 1991
* Ajaton joki (*Timeless River*) – *Höyrylaiva Ville*, 1928 (sekä muut vanhanaikaiset Disney-piirrosfilmit)
* Port Royal – *Pirates of the Caribbean: Mustan helmen kirous*, 2003
* Jylhämaa (*Pride Lands*) – *Leijonakuningas*, 1994
* Space Paranoids – *Tron*, 1982

**Palaavat Disney-maailmat:**

* Puolen hehtaarin metsä (*100 Acre Wood*) – Nalle Puh -elokuvista
* Olympoksen Colosseum (*Olympus Coliseum*) – *Herkules*, 1997
* Disney-linna (*Disney Castle*) – Mikin, Akun ja Hessun kotimaailma
* Atlantis (*Atlantica*) – *Pieni merenneito*, 1989
* Agraba (*Agrabah*) – *Aladdin*, 1992
* Halloween-kaupunki (*Halloween Town*) – *Painajainen ennen joulua*, 1993

Kutsumahahmot
-------------

* Pikku Kananen (*Chicken Little*) – *Pikku Kananen*, 2005
* Henki (*Genie*) – *Aladdin*, 1992
* Stitch – *Lilo ja Stitch*, 2002
* Peter Pan – *Peter Pan*, 1953

Final Mix
---------

Pelistä on myös tehty Japanin markkinoille "viimeistelty" versio, *Kingdom Hearts 2: Final Mix*, jota myytiin osana *Kingdom Hearts 2: Final Mix+* -pelipakettia. Paketti sisältää Final Mixin lisäksi *Kingdom Hearts Re: Chain of Memoriesin*, joka on uudistettu PlayStation 2 -versio Game Boy Advancen *Chain of Memories* -pelistä.

*The Gathering* ja *Birth by Sleep*
-----------------------------------

Pelissä on myös salainen loppu *The Gathering*, jos pelaaja läpäisee pelin vaikeimmalla vaikeusasteella. Salaisen lopun alussa nähdään katkelmia Ansemin reporteista ja kuvaan alkaa ilmestyä salaperäinen hahmo (Terra), jolla on keyblade. Paikalle saapuu toinen haarniskahenkilö, joka on naispuolinen (Aqua) ja nuorempi (Ventus). Kolmikko löytää kolme keybladeä, jotka näyttävät täysin samanlaiselta mitkä olivat Soralla, Rikulla ja Mikillä. Samalla näkyy paljon keybladejä, jotka ovat jäänöksiä Keyblade-sodasta. Loppu päättyy siihen kun paikalle ilmestyy salainen henkilö, joka lähestyy kolmikkoa päin. 

*Final Mixissä*, kun pelaaja suorittaa Proud-moodin nähdään jatkona *The Gatheringille* lopulle toinen salainen loppu *Birth by Sleep*. Lähestyvä henkilö on vanha mies (mestari Xehanort) ja hänen sisältään ilmestyy naamioitunut poika (Vanitas). Terra hyökkää Xehanortin kimppuun mutta Xehanort estää Terran aikeen ja Xehanort kohoaa entistä ylemmäksi. Terra, Aqua ja Ventus käyvät taistelua Vanitasin kanssa. Terra ja Xehanort käyvät lyhyen taistelun, joka päättyy siihen, kun Xehanort jäädyttää Terran käden. Ventus yrittää yllättää Xehanortin, mutta joutuu tämän kynsiin. Terra yrittää pelastaa Ventusin, mutta Vanitas viskoo hänet vuorelta alas. Aqua näkee kuinka Xehanort jäädyttää Ventusin kokonaan ja tiputtaa tämän vuorelta alas. Xehanort nostaa kätensä ilmaan ja taivaalle alkaa ilmestyä sydämenmuotoinen kuu, joka on Kingdom Hearts. Lopussa Mikki Hiiri ilmestyy paikalle. Salainen loppu oli viittaus PSP:lle julkaistuun peliin *Kingdom Hearts: Birth by Sleep*.

Äänirooleissa
-------------

*Listassa on vain tärkeimmät hahmot.*
### Alkuperäiset

|  |  |  |
| --- | --- | --- |
|  Miyu Irino  | … |  Sora
  |
|  Mamoru Miyano  | … |  Riku
  |
|  Risa Uchida  | … |  Kairi
  |
|  Kōki Uchiyama  | … |  Roxas
  |
|  Iku Nakahara  | … |  Naminé
  |
|  Kōichi Yamadera  | … |  Aku Ankka
  |
|  Yū Shimaka  | … |  Hessu
  |
|  Takashi Aoyagi  | … |  kuningas Mikki Hiiri
  |
|  Genzō Wakayama  | … |  DiZ/Ansem Viisas
  |
|  Akio Ōtsuka  | … |  "Ansem"/Xehanort
  |
|  Norio Wakamoto  | … |  Xemnas
  |
|  Keiji Fujiwara  | … |  Axel
  |
|  Ginpei Satō  | … |  Saïx
  |
|  Hōchū Ōtsuka  | … |  Xigbar
  |
|  Yōsuke Akimoto  | … |  Xaldin
  |
|  Kenichi Suzumura  | … |  Demyx
  |
|  Jōji Nakata  | … |  Luxord
  |
|  Toshiko Sawada  | … |  Pahatar
  |
|  Tōru Ōhira  | … |  Musta Pekka
  |
|  Takashi Inagaki  | … |  Yen Sid
  |
|  Hideo Ishikawa  | … |  Leon
  |
|  Kazunori Sasaki  | … |  Hayner
  |
|  Hayato Taya  | … |  Pence
  |
|  Yuka Hirasawa  | … |  Olette
  |

### Englanninkieliset

|  |  |  |
| --- | --- | --- |
|  Haley Joel Osment  | … |  Sora
  |
|  David Gallagher  | … |  Riku
  |
|  Hayden Panettiere  | … |  Kairi
  |
|  Jesse McCartney  | … |  Roxas
  |
|  Brittany Snow  | … |  Naminé
  |
|  Tony Anselmo  | … |  Aku Ankka
  |
|  Bill Farmer  | … |  Hessu
  |
|  Wayne Allwine  | … |  kuningas Mikki Hiiri
  |
|  Christopher Lee  | … |  DiZ/Ansem Viisas
  |
|  Richard Epcar  | … |  "Ansem"/Xehanort
  |
|  Paul St. Peter  | … |  Xemnas
  |
|  Quinton Flynn  | … |  Axel
  |
|  Kirk Thornton  | … |  Saïx
  |
|  James Patrick Stuart  | … |  Xigbar
  |
|  David Dayan Fisher  | … |  Xaldin
  |
|  Ryan O’Donohue  | … |  Demyx
  |
|  Robin Atkin Downes  | … |  Luxord
  |
|  Susanne Blakeslee  | … |  Pahatar
  |
|  Jim Cummings  | … |  Musta Pekka
  |
|  Corey Burton  | … |  Yen Sid
  |
|  Doug Erholtz  | … |  Squall "Leon" Lionheart
  |
|  Justin Cowden  | … |  Hayner
  |
|  Sean Marquette  | … |  Pence
  |
|  Jessica DiCicco  | … |  Olette
  |

Aiheesta muualla
----------------

* *Kingdom Hearts II* MobyGamesissa (englanniksi)
* *Kingdom Hearts II* Internet Movie Databasessa. (englanniksi)
* *Kingdom Hearts II* VGMdb-sivustolla (englanniksi)
* Pelin viralliset sivut (englanniksi)

*Kingdom Hearts*

|  |  |
| --- | --- |
| Pelit | 
* Kingdom Hearts
* Chain of Memories
* II
* Coded
* 358/2 Days
* Birth by Sleep
* 3D: Dream Drop Distance
* χ
* III
* Melody of Memory
* Missing-Link
* IV

 |
| HD-kokoelmat | 
* HD 1.5 Remix
* HD 2.5 Remix
* HD 2.8 Final Chapter Prologue

 |
| Hahmot | 
* Sora
* Organisaatio XIII

 |